b'\n_START_ARTICLE_\nAcharonim\n_START_PARAGRAPH_\nEls Acharonim (en hebreu: \xd7\x90\xd7\x97\xd7\xa8\xd7\x95\xd7\xa0\xd7\x99\xd7\x9d; en singular: \xd7\x90\xd7\x97\xd7\xa8\xd7\x95\xd7\x9f, Acharon; en catal\xc3\xa0: "Els \xc3\xbaltims") van ser els rabins principals i els Poskim (referents) que van viure el segle XVI fins als nostres dies, despr\xc3\xa9s de l\'escriptura del Xulhan Arukh. Els rabins erudits anteriors al Xulhan Arukh s\xc3\xb3n coneguts com els Rixonim, "els primers". El per\xc3\xadode dels Acharonim s\'est\xc3\xa9n entre l\'any 1500 i el 2000._NEWLINE_La distinci\xc3\xb3 entre Rixonim i Acharonim \xc3\xa9s fonamentalment temporal, des del punt de vista de la Halac\xc3\xa0 (llei tradicional jueva) la distinci\xc3\xb3 \xc3\xa9s tamb\xc3\xa9 important. D\'acord amb la visi\xc3\xb3 ortodoxa, els Acharonim no poden disputar les regles fixades pels rabins d\'\xc3\xa8poques anteriors, tret que trobin fonament en savis d\'aquestes eres. Des d\'altres punts de vista, com els corrents reformistes i conservadors del judaisme, i fins i tot alguns rabins ortodoxes, aquesta visi\xc3\xb3 no \xc3\xa9s part formal de la halac\xc3\xa0, i fins i tot pot ser vista com una violaci\xc3\xb3 del sistema de la halac\xc3\xa0.'